ئەڤرۆ نیوز ، نەوزاد ھلۆری:
پشتی کو چەند دەزگەھێن راگەھاندن و مالپەر و پێگەھێن تورێن جڤاکی دایە دیارکرن کو وەسا بریارە دونالد ترامپ سەرۆکێ ئەمریکا ئوتێلەکا شاناھە ل ھەولێر درۆست بکەت ، حکومەتا ھەرێما کوردستانی َھاتە دەنگ و دیارکر کو چوو تشتێن فەرمی نینن بو دروستکرنا ئوتێلا ترامپ ل ھەولێر.
دڤی واریدا نادر روستایی ئاخفتنکەرێ دەستەیا گەشتوگوزار یا سەر ب حکومەتا ھەرێما کوردستانێ بۆ ئەڤرۆ نیوز گۆت: ( ھەتا نھا حکومەتا ھەرێما کوردستانێ چوو تشتێن فەرمی ل بارا ڤێ یەکێ نەداینە دەست مە و ھەردەما کو ئەڤ یەک بویە تشتەکێ فەرمی ل وی دەمی حکومەت ژی دێ ب فەرمی ھەلویستێ خوە راگەھینیت )
زێدەتر گۆت: (ڤەکرنا ئوتێلەکا شانانە ژلایی َسەرۆکێ ئەمریکا ل ھەولێر ب راستی تشتەک گرنگە ب تایبەتی ژی کەساتیەکێ مەزنی َسیاسی و ئابووری ، و ئەڤ یەک دێ بیتە سەدەم کو ھژمارکا زور یا گەشتیارێن بیانی بھێنە کوردستانێ و پێگەھێ گەشتوگوزارا ھەرێمی ژی دێ بەر ب باشتر ڤە چیت)
روستایی دیارکر ژی کو پێشتر ژی ژلایێ چەندین براندێن جیھانی لقێن ئوتێل و کومپانیان ھاتینە ڤەکرن و گۆت ژی : ( براندێن جیھانی ل کوردستانێ دێ کەرتی َگەشتوگوزار و دەستی َکار ڤەوژینیت ژبەرکو ھەمان ئەو خزمەتگوزاریێن ل جیھانێ پێشکێش دکەن ل ھەولێر و کوردستانێ ژی پێشکێش دکەن)
ئەڤرۆ نیوز ، نەوزاد ھلۆری: